Pasiūlymas Europos parlamento ir Tarybos direktyva dėl motorinių transporto priemonių ir jų priekabų identifikavimo lentelių, įrašų, tų lentelių tvirtinimo vietos ir būdų (Kodifikuota redakcija) /* KOM/2007/0344 galutinis - COD 2007/0119 */





[pic] | EUROPOS BENDRIJŲ KOMISIJA | Briuselis, 21.6.2007 KOM(2007) 344 galutinis 2007/0119 (COD) Pasiūlymas EUROPOS PARLAMENTO IR TARYBOS DIREKTYVA dėl motorinių transporto priemonių ir jų priekabų identifikavimo lentelių, įrašų, tų lentelių tvirtinimo vietos ir būdų (Kodifikuota redakcija) (pateikta Komisijos) AIŠKINAMASIS MEMORANDUMAS 1. Žmonių Europos kontekste Komisija didelį dėmesį skiria tam, kad Bendrijos teisė būtų papastesnė ir aiškesnė siekiant, kad ji taptų suprantamesnė ir prieinamesnė visiems piliečiams, kurie įgytų naujų galimybių ir galėtų pasinaudoti konkrečiomis jiems suteiktomis teisėmis. Šis tikslas nebus pasiektas, jei daug nuostatų, kurios buvo iš dalies ir dažnai iš esmės keičiamos keletą kartų, liktų išsibarsčiusios įvairiuose aktuose, ir todėl dalies jų reikėtų ieškoti pradiniame akte, o kitų – vėlesniuose keičiančiuose aktuose. Todėl siekiant surasti konkrečiu momentu galiojančias taisykles reikia atlikti tiriamąjį darbą lyginant įvairius teisės aktus. Dėl šios priežasties siekiant, kad Bendrijos teisė būtų aiški ir skaidri, svarbu kodifikuoti taisykles, kurios buvo dažnai keičiamos. 2. Todėl 1987 m. balandžio 1 d. Komisija nusprendė[1], kad visi teisės aktai, kurie buvo iš dalies pakeisti ne daugiau nei dešimt kartų, turėtų būti kodifikuojami ir pabrėžė, kad šis reikalavimas yra minimalus bei kad Komisijos padaliniai turėtų stengtis parengti kodifikuotas tekstų, už kuriuos jie yra atsakingi, redakcijas per trumpesnį laikotarpį siekdami užtikrinti, jog Bendrijos taisyklės būtų aiškios ir lengvai suprantamos. 3. Tai buvo patvirtinta 1992 m. gruodžio mėn. Edinburgo Europos vadovų taryboje pirmininkavusios valstybės išvadose[2], pabrėžiančiose kodifikavimo, kuris konkrečiu momentu tam tikroje srityje taikomai teisei suteikia apibrėžtumo, svarbą. Kodifikavimas turi būti vykdomas laikantis įprastos Bendrijos teisės aktų priėmimo tvarkos. 1994 m. gruodžio 20 d. Europos Parlamentas, Taryba ir Komisija, atsižvelgdami į tai, kad kodifikuojamuose teisės aktuose negali būti daromi esminiai pakeitimai, sudarė tarpinstitucinį susitarimą, kuriuo nusprendė kodifikuojamiems teisės aktams taikyti pagreitinto priėmimo tvarką. 4. Šiuo pasiūlymu siekiama kodifikuoti 1975 m. gruodžio 18 d. Tarybos direktyvą 76/114/EEB dėl valstybių narių įstatymų, reglamentuojančių motorinių transporto priemonių ir jų priekabų identifikavimo lenteles, įrašus, tų lentelių tvirtinimo vietą ir būdus, suderinimo[3] . Nauja direktyva pakeis įvairius aktus, kurių nuostatos buvo į ją įtrauktos[4]; šis pasiūlymas nekeičia kodifikuojamų teisės aktų turinio, nes jame tik sujungiami šie aktai, atliekant kodifikavimui būtinus formos pakeitimus . 5. Pasiūlymas dėl kodifikuoto teisės akto buvo parengtas remiantis preliminariu Direktyvos 76/114/EEB ir ją iš dalies keičiančių teisės aktų konsoliduotu tekstu , kurį visomis kalbomis parengė Europos Bendrijų oficialiųjų leidinių biuras naudodamas duomenų apdorojimo sistemą . Kadangi straipsniams suteikiami nauji numeriai, kodifikuotos direktyvos III priede nurodomas buvusių ir naujų straipsnių numerių atitikimas. 76/114/EEB (pritaikytas) 2007/0119 (COD) Pasiūlymas EUROPOS PARLAMENTO IR TARYBOS DIREKTYVA dėl motorinių transporto priemonių ir jų priekabų identifikavimo lentelių, įrašų , tų lentelių tvirtinimo vietos ir būdų (Tekstas svarbus EEE) EUROPOS PARLAMENTAS IR EUROPOS SĄJUNGOS TARYBA, atsižvelgdami į Europos bendrijos steigimo sutartį, ypač jos 95 straipsnį, atsižvelgdami į Komisijos pasiūlymą, atsižvelgdami į Europos ekonomikos ir socialinių reikalų komiteto nuomonę[5], laikydamiesi Sutarties 251 straipsnyje nustatytos tvarkos[6], kadangi: 1. 1975 m. gruodžio 18 d. Tarybos direktyva 76/114/EEB dėl valstybių narių įstatymų, reglamentuojančių motorinių transporto priemonių ir jų priekabų identifikavimo lenteles, įrašus, tų lentelių tvirtinimo vietą ir būdus, suderinimo[7] buvo keletą kartų iš esmės keičiama[8]. Siekiant aiškumo ir racionalumo minėta direktyva turėtų būti kodifikuota. 76/114/EEB 2 konstatuojamoji dalis (pritaikytas) 2. Direktyva 76/114/EEB – tai viena iš [1970 m. vasario 6 d. Tarybos] direktyvoje [70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, suderinimo[9]] numatytos EB tipo patvirtinimo sistemos atskirųjų direktyvų, nustatanti techninius motorinių transporto priemonių dizaino ir konstrukcijos reikalavimus identifikavimo lentelėms, įrašams, tų lentelių tvirtinimo vietai ir būdams. Šie techniniai reikalavimai susiję su valstybių narių įstatymų derinimu, siekiant kiekvienai transporto priemonių rūšiai taikyti EB tipo patvirtinimo tvarką, numatytą Direktyvoje [70/156/EEB]. Todėl šiai direktyvai taikomos Direktyvoje [70/156/EEB] išdėstytos nuostatos dėl transporto priemonių sistemų, komponentų ir atskirų techninių agregatų. 76/114/EEB 3 konstatuojamoji dalis (pritaikytas) 3. EB tipo patvirtinimo tvarka turėtų apimti abipusį kiekvienos valstybės narės pagal bendrus reikalavimus atliktų patikrinimų pripažinimą. 4. Ši direktyva neturėtų pažeisti valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais II priedo B dalyje, 76/114/EEB PRIĖMĖ ŠIĄ DIREKTYVĄ: 1 straipsnis Šioje direktyvoje «transporto priemonė» – tai bet kokia su kėbulu arba be jo, turinti bent keturis ratus skirta naudoti kelyje motorinė transporto priemonė, kurios maksimalus konstrukcinis greitis viršija 25 km/h, ir jos priekabos, išskyrus bėgiais važiuojančias transporto priemones, žemės ūkio arba miško pramonės traktorius ir mašinas bei viešosios paskirties transporto priemones. 2 straipsnis Jokia valstybė narė negali atsisakyti suteikti EB tipo patvirtinimą arba nacionalinį tipo patvirtinimą transporto priemonei dėl priežasčių, susijusių su identifikavimo lentelėmis, įrašais, tų lentelių tvirtinimo vieta ir būdu, jeigu jos atitinka I priede pateiktus reikalavimus. 3 straipsnis Jokia valstybė narė negali atsisakyti registruoti arba uždrausti parduoti, pradėti eksploatuoti arba naudoti transporto priemonės dėl priežasčių, susijusių su identifikavimo lentelėmis, įrašais, tų lentelių tvirtinimo vieta ir būdu, jeigu tos lentelės atitinka I priede nustatytus reikalavimus. 76/114/EEB (pritaikytas) 4 straipsnis Pakeitimai, būtini, kad šio direktyvos I priedo reikalavimai būtų suderinti su technikos pažanga, priimami pagal [Direktyvos 70/156/EEB 13 straipsnio 3 dalyje ] nurodytą tvarką. 5 straipsnis Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus. 6 straipsnis Direktyva 76/114/EEB su pakeitimais, padarytais aktais, nurodytais II priedo A dalyje, yra panaikinama nepažeidžiant valstybių narių įsipareigojimų, susijusių su direktyvų perkėlimo į nacionalinę teisę ir taikymo pradžios terminais, numatytais II priedo B dalyje. Nuorodos į panaikintą direktyvą laikomos nuorodomis į šią direktyvą ir skaitomos pagal III priede pateiktą atitikmenų lentelę. 7 straipsnis Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje. Ji taikoma nuo [...]. 76/114/EEB 6 str. 8 straipsnis Ši direktyva skirta valstybėms narėms Priimta Briuselyje, Europos Parlamento vardu Tarybos vardu Pirmininkas Pirmininkas 76/114/EEB 78/507/EEB 1 str. ir Priedas I PRIEDAS 1. BENDROJI DALIS Visos transporto priemonės turi turėti toliau pateiktuose skirsniuose aprašytas identifikavimo lenteles ir jų įrašus. Lentelę ir įrašus pritvirtina arba gamintojas, arba įgaliotasis jo atstovas. 2. GAMINTOJO LENTELĖ 2.1. Gamintojo lentelė, kurios pavyzdys pateiktas šio priedo priedėlyje, turi būti patikimai pritvirtinta gerai apžvelgiamoje ir lengvai prieinamoje vietoje prie tokios dalies, kuri nebus keičiama, kol bus eksploatuojama. Gamintojo lentelėje toliau nurodyta tvarka aiškiai ir neištrinamai turi būti pateikta tokia informacija: 2.1.1 Gamintojo pavadinimas. 2.1.2. EB tipo patvirtinimo numeris [10] . 76/114/EEB (pritaikytas) 1985 m. Stojimo akto 26 str. ir I priedas, p. 213 87/354/EEB 1 str. ir Priedo 6 p. 1994 m. Stojimo akto 29 str. ir I priedas, p. 202 2003 m. Stojimo akto 20 str. ir II priedo 1 p. A d. 14 p., p. 57 2006/96/EB 1 str. ir Priedo 13 p. Tas numeris – tai mažoji «e» raidė, po kurios nustatyta tvarka eina EB tipo patvirtinimą suteikusios valstybės narės skiriamasis numeris (1 – Vokietijai, 2 - Prancūzijai, 3 – Italijai, 4 – Nyderlandams, 5 – Švedijai, 6 - Belgijai, 7 – Vengrijai, 8 – Čekijai, 9 – Ispanijai, 11 - Jungtinei Karalystei, 12 - Austrijai, 13 – Liuksemburgui, 17 - Suomijai, 18 - Danijai, 19 – Rumunijai, 20 – Lenkijai, 21 – Portugalijai, 23 - Graikijai , 24 – Airijai, 26 – Slovėnijai, 27 – Slovakijai, 29 – Estijai, 32 - Latvijai, çè5 34 – Bulgarijai, 36 – Lietuvai, 49 - Kiprui, 50 - Maltai ) ir tipo patvirtinimo numeris, atitinkantis transporto priemonės tipo patvirtinimo liudijimo numerį. Tarp «e» raidės ir EB tipo patvirtinimą suteikusios valstybės narės skiriamojo numerio bei skiriamojo numerio ir tipo patvirtinimo numerio įterpiama žvaigždutė. 2.1.3. Transporto priemonės identifikavimo numeris. 2.1.4. Maksimali leistina pakrautos transporto priemonės masė. 2.1.5. Maksimali leistina pakrauto junginio masė, kai transporto priemonės naudojamos junginyje. 2.1.6. Maksimali leistina parengtos eksploatuoti transporto priemonės masė, tenkanti kiekvienai ašiai (nurodyta nuo priekinės galinės ašies link). 2.1.7. Jei tai yra puspriekabė, maksimali leistina balninio sukabintuvo kaiščiui tenkanti masė. 2.1.8. Valstybė narė gali reikalauti, kad pagal jos nacionalinius įstatymus nustatytos masės būtų parodytos kiekvienos transporto priemonės, kuri pradedama eksploatuoti jos teritorijoje, lentelėje. Jeigu techniškai leistina masė už maksimalią leistiną masę yra didesnė, atitinkama valstybė narė gali reikalauti, kad techniškai leistina masė taip pat būtų nurodyta. Masė turėtų būti nurodyta dvejomis skiltimis: maksimali leistina masė – kairiojoje, o techniškai leistina masė – dešiniojoje skiltyje. 2.2. Po privalomaisiais įrašais arba šalia jų, bet ne aiškiai išskirtame stačiakampyje, kuriame bus nurodyta tik 2.1.1–2.1.8 punktuose paminėta informacija (žr. šio priedo priedėlį), gamintojas gali pateikti papildomos informacijos. 3. TRANSPORTO PRIEMONĖS IDENTIFIKAVIMO NUMERIS Transporto priemonės identifikavimo numeris – tai nustatytas simbolių derinys, kurį kiekvienai transporto priemonei paskiria gamintojas. To numerio paskirtis – užtikrinti, kad kiekvieną transporto priemonę padedant gamintojui būtų galima aiškiai identifikuoti 30 metų ir kad tam tikslui nereikėtų naudoti jokių kitų duomenų. Transporto priemonės identifikavimo numeris turi atitikti tokius reikalavimus: 78/507/EEB 1 str. ir Priedas 3.1. Tas numeris turi būti paženklintas gamintojo plokštelėje ir taip pat važiuoklėje arba kitoje panašioje konstrukcijos dalyje. 3.1.1. Transporto priemonės identifikavimo numeris turi būti sudarytas iš trijų dalių. 3.1.1.1. Pirmąją dalį turi sudaryti transporto priemonės gamintojo priskirtas kodas, pagal kurį galima būtų identifikuoti gamintoją. Kodą turi sudaryti trys simboliai, raidės ar skaitmenys, priskirti šalies, kurioje gamintojas vykdo pagrindinį verslą, kompetentingų institucijų, susitarusių su pagal Tarptautinės standartizacijos organizacijos (ISO) įgaliojimą veikiančia tarptautine agentūra. Pirmasis simbolis turi žymėti geografinę sritį, antras – šalį toje geografinėje srityje, o trečias – konkretų gamintoją. Jei gamintojas pagamina mažiau kaip 500 transporto priemonių per metus, trečiasis simbolis visuomet turi būti «9». Tokiems gamintojams identifikuoti pirmiau minėta kompetentinga institucija priskiria trečiąjį, ketvirtąjį ir penktąjį trečiosios dalies simbolius. 3.1.1.2. Antrąją dalį turi sudaryti šeši simboliai (raidės arba skaitmenys), skirti bendrosioms transporto priemonės charakteristikoms nurodyti. Jei gamintojas nenaudoja vieno ar daugiau šių simbolių, į neišnaudotas vietas gamintojas savo nuožiūra įrašo raides arba skaitmenis. 3.1.1.3. Trečioji dalis, kurią sudaro aštuoni simboliai, iš kurių bent keturi turi būti skaitmenys, kartu su kitomis dvejomis dalimis turi aiškiai identifikuoti konkrečią transporto priemonę. Į visas neišnaudotas vietas įrašomi nuliai, kad bendras simbolių skaičius būtų vienodas. 3.1.2. Kai tik įmanoma, identifikavimo numeris turi būti užrašytas viena eilute. Išimties tvarka dėl techninių priežasčių jį taip pat galima užrašyti dviem eilutėmis. Tačiau šiuo atveju į skirtingas eilutes negali būti padalyta jokia sudėtinė numerio dalis. Kiekvienos eilutės pradžia ir pabaiga turi būti paženklintos simboliu, kuris nėra arabiškas skaitmuo ar lotyniška didžioji raidė, ir kurio negalima supainioti su kitais. Šis reikalavimas netaikomas, jei numeris gamintojo plokštelėje užrašytas viena eilute. Minėtą simbolį leidžiama įrašyti tarp viena eilute užrašyto numerio trijų sudėtinių dalių (3.1.1 punktas). Tarp simbolių neturi būti tarpų. 76/114/EEB (pritaikytas) 3.2. Be to, identifikavimo numeris: 3.2.1. turi būti pažymėtas ant važiuoklės, rėmo arba kitos panašios konstrukcijos dalies, dešinėje transporto priemonės pusėje; 3.2.2. gerai matomoje ir lengvai prieinamoje vietoje turi būti iškaltas arba įspaustas taip, kad jo nebūtų galima ištrinti arba sugadinti. 4. SIMBOLIAI 4.1. Visiems 2 ir 3 punktuose numatytiems ženklinimams turi būti naudojamos lotyniškos abėcėlės raidės ir arabiški skaitmenys. Tačiau 2.1.1 ir 2.1.3 bei 3 punktuose numatytiems ženklinimams turi būti naudojamos didžiosios lotyniškos abėcėlės raidės. 4.2. Transporto priemonės identifikavimo numeriui: 4.2.1. neleidžiama naudoti I, O ir Q raidžių bei brūkšnelių, žvaigždučių ir kitų specialių ženklų, išskyrus 3.1.2 punkto antroje pastraipoje nurodytus simbolius; 4.2.2. mažiausias raidžių ir skaitmenų aukštis turi būti: 4.2.2.1. tiesiogiai ant važiuoklės, rėmo arba transporto priemonės kitos panašios konstrukcijos dalies žymimų simbolių – 7 mm; 4.2.2.2. ant gamintojo plokštelės žymimų simbolių – 4 mm. 78/507/EEB 1 str. ir Priedas Priedėlis GAMINTOJO PLOKŠTELĖS PAVYZDYS Pateikti pavyzdžiai nereiškia, kad negali būti duomenų, kurie paprastai būna įrašyti gamintojo plokštelėse. Tai tik orientaciniai pavyzdžiai. Pavyzdys Nr. 1 STELLA FABBRICA AUTOMOBILI e*3*1485 3 I S K L M 3 A C 8 B 1 2 3 9 5 4 1 500 kg 2 500 kg 1 – 730 kg 2 – 810 kg Pavyzdys pateiktas pagal M1 kategorijos transporto priemonę. Papildoma informacija, nurodyta 2.2 punkte, gali būti pateikta po privaloma informacija arba jai iš šono (pirmiau pateiktame pavyzdyje taškinėmis linijomis pavaizduotuose stačiakampiuose). Pavyzdys Nr. 2 MAYER KRAFTFAHRZEUGWERK e*1*501 3 G T W O 1 8 0 0 9 B S 5 1 3 1 2 22 000 kg 38 000 kg 1 – 7 000 kg 2 – 8 000 kg 3 – 8 000 kg Pavyzdys pateiktas pagal N3 kategorijos transporto priemonę. Papildoma informacija, nurodyta 2.2 punkte, gali būti pateikta po privaloma informacija arba jai iš šono (pirmiau pateiktame pavyzdyje taškinėmis linijomis pavaizduotuose stačiakampiuose). _____________ II PRIEDAS A dalis Panaikinama direktyva su vėlesni ų pakeitimų sąrašu (nurodyta 6 straipsnyje) Tarybos direktyva 76/114/EEB (OL L 24, 1976 1 30, p. 1) | Komisijos direktyva 78/507/EEB (OL L 155, 1978 6 13, p. 31) | 1979 m. Stojimo aktas I priedo X.a.5 punktas (OL L 291, 1979 11 19, p.109) | 1985 m. Stojimo aktas I priedo IX.A.12 punktas (OL L 302, 1985 11 15, p.213) | Tarybos direktyva 87/354/EEB (OL L 192, 1987 7 11, p. 43) 1994 m. Stojimo aktas I priedo XI.C.I.6 punktas (OL C 241, 1994 8 29, p. 205) 2003 m. Stojimo aktas II priedo I.A.14 (OL L 236, 2003 9 23, p. 57) Tarybos direktyva 2006/96/EB (OL L 81, 2006 12 20, p. 81) | tik Priedo 6 punktas Tik 1 straipsnyje ir priedo 13 punkte pateikta nuoroda į Direktyvą 76/114/EEB | B dalis Perkėlimo į nacionalinę teisę ir taikymo pradžios terminų sąrašas (nurodytas 6 straipsnyje) Direktyva | Perkėlimo terminas | Taikymo pradžios data | 76/114/EEB | 1977 m. sausio 1 d. | 1978 m. spalio 1 d. | 78/507/EEB | 1978 m. spalio 1 d.(*) | - | 87/354/EEB | 1987 m. gruodžio 31 d. | - | (*) Pagal Direktyvos 78/507/EEB 2 straipsnį: „1. Nuo 1978 m. spalio 1 d. nė viena valstybė narė neturi teisės dėl su identifikavimo lentelėmis, jų įrašais, tų lentelių tvirtinimo vieta ir būdais susijusių priežasčių: - atsisakyti suteikti transporto priemonių tipui EEB tipo patvirtinimą, išduoti Direktyvos 70/156/EEB 10 straipsnio 1 dalies paskutinėje įtraukoje numatytą dokumentą arba suteikti nacionalinį tipo patvirtinimą, - uždrausti pradėti eksploatuoti transporto priemones, jei to tipo transporto priemonių identifikavimo lentelės, jų įrašai, tų lentelių tvirtinimo vieta ir būdai atitinka Direktyvos 76/114/EEB su pakeitimais, padarytais šia direktyva, nuostatas. 2. Nuo 1981 m. spalio 1 d. valstybės narės: - nebeišduoda Direktyvos 70/156/EEB 10 straipsnio 1 dalies paskutinėje įtraukoje numatyto dokumento transporto priemonių tipui, kurio identifikavimo lentelės, jų įrašai, tų lentelių tvirtinimo vieta ir būdai neatitinka Direktyvos 76/114/EEB su pakeitimais, padarytais šia direktyva, nuostatų, - gali atsisakyti suteikti nacionalinį tipo patvirtinimą transporto priemonių tipui, kurio identifikavimo lentelės, jų įrašai, tų lentelių tvirtinimo vieta ir būdai neatitinka Direktyvos 76/114/EEB su pakeitimais, padarytais šia direktyva, nuostatų. 3. Nuo 1981 m. spalio 1 d. valstybės narės gali uždrausti pradėti eksploatuoti transporto priemones, kurių identifikavimo lentelės, jų įrašai, tų lentelių tvirtinimo vieta ir būdai neatitinka Direktyvos 76/114/EEB su pakeitimais, padarytais šia direktyva, nuostatų.“ _____________ III PRIEDAS Atitikmenų lentelė Direktyva 76/114/EEB | Ši direktyva | 1 – 4 straipsniai | 1 – 4 straipsniai | 5 straipsnis | __ | __ __ | 6 straipsnis 7 straipsnis | 6 straipsnis | 8 straipsnis | Priedas | I priedas | Priedo 1 punktas ir 1.1 punktas | I priedo 1 punktas | Priedo 2 – 4 punktai | I priedo 2 – 4 punktai | Priedėlis | Priedėlsi | __ | II priedas | __ | III priedas | _____________ [1] KOM(87) 868 PV. [2] Žr. Išvadų A dalies 3 priedą. [3] Atliekama vadovaujantis Komisijos komunikatu Europos Parlamentui ir Tarybai – Acquis communautaire kodifikavimas, KOM(2001) 645 galutinis. [4] Žr. šio pasiūlymo II priedo A dalį. [5] OL C (...(, (...(, p. (...(. [6] OL C (...(, (...(, p. (...(. [7] OL L 24, 1976 1 30, p. 1. Direktyva su paskutiniais pakeitimais, padarytais Direktyva 2006/96/EB (OL L 363, 2006 12 20, p. 81). [8] Žr. II priedo, A dalį. [9] [OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 2006/40/EB (OL L 161, 2006 6 14, p. 12)]. [10] Jeigu transporto priemonei nesuteiktas EB tipo patvirtinimas ir todėl ji neturi EB tipo patvirtinimo numerio, valstybė narė gali reikalauti nurodyti nacionalinį tipo patvirtinimo numerį. Jei reikalaujama nurodyti nacionalinį tipo patvirtinimo numerį, gamintojas gali užrašyti jį atskiroje plokštelėje arba gamintojo plokštelėje.